ଭୁବନେଶ୍ୱର, ଜାନୁଆରୀ ୨୮(ଲୋକାଲ ୱାୟାର): ଭାରତୀୟ ପ୍ରତ୍ନତାତ୍ତ୍ୱିକ ସର୍ବେକ୍ଷଣ ସଂସ୍ଥା ଭୁବନେଶ୍ୱର ଶାଖା ଦ୍ୱାରା ଆଜି ଶୁକ ଶାରୀ ମନ୍ଦିର ପରିସରରେ ଥିବା ଶାରୀ ମନ୍ଦିର ଓ ଏହାକୁ ଲାଗି କିଛି ସ୍ଥାନରେ ସାଇଣ୍ଟିଫିକ୍ କ୍ଲିୟରାନ୍ସ ଆରମ୍ଭ ହୋଇଛି ।
ସୋମବଂଶୀ ସମୟର ଏହି ପୁରୁଣା ମନ୍ଦିର ପଞ୍ଚାୟତନ ଢାଞ୍ଚାରେ ନିର୍ମାଣ ହୋଇଥିବା ବେଳେ ମୁଖ୍ୟ ମନ୍ଦିରକୁ ଛାଡ଼ି ବାକି ଚାରି ପଟ ସ୍ଥାନରେ ଚାରୋଟି ମନ୍ଦିର ଥିବାର ଜଣାଯାଇଛି ।
ତିନିପଟେ ତିନୋଟି ମନ୍ଦିରର ଭଗ୍ନାବଶେଷକୁ ଏଏସଆଇ ଟିମ୍ ଠାବ କରିଥିବା ବେଳେ ଅନ୍ୟ ପଟେ ଏହା ଥାଇପାରେ ବୋଲି ଅନୁମାନ କରାଯାଇଛି ।
ଏହାବାଦ୍ ଏଏସଆଇକୁ ମିଳିଥିବା ପୁରୁଣା ମନ୍ଦିରର ଭଗ୍ନାବଶେଷ ଲିଙ୍ଗରାଜ ମନ୍ଦିରଠଶରୁ ପୁରୁା ସମୟର ହୋଇଥିବ ବୋଲି ଜଣାଯାଉଛି ।
ଚିତ୍ରକାରିଣୀ ଓ ବ୍ରହ୍ମେଶ୍ୱର ମନ୍ଦିର ଢାଞ୍ଚାରେ ଏଠାରେ ମନ୍ଦିର ନିର୍ମାଣ ହୋଇଥିବା ଏଏସଆଇର ଭୁବନେଶ୍ୱର ଶାଖା ମୁଖ୍ୟ ଅରୁଣ କୁମାର ମଲ୍ଲିକ କହିଛନ୍ତି ।
